rejauldu/bengali-wikipedia huggingface dataset:
আহসান হাবিব খান একজন বাংলাদেশী অবসরপ্রাপ্ত বাংলাদেশ সেনাবাহিনীর ব্রিগেডিয়ার জেনারেল এবং বাংলাদেশের চারজন নির্বাচন কমিশনারের একজন ছিলেন। সেনাবাহিনী থেকে অবসর নেওয়ার পর তিনি বাংলাদেশ টেলিকমিউনিকেশন রেগুলেটরি কমিশনের (বিটিআরসি) ভাইস-চেয়ারম্যান হিসেবে দায়িত্ব পালন করেন।   কর্মজীবন  খান ২০১৩ সালে ব্রিগেডিয়ার জেনারেল পদে বাংলাদেশ সেনাবাহিনী থেকে অবসর গ্রহণ করেন। তার সামরিক কর্মজীবনে, তিনি বাংলাদেশ টেলিকমিউনিকেশন রেগুলেটরি কমিশনের স্পেকট্রাম বিভাগের মহাপরিচালক হিসেবে দায়িত্ব পালন করেন।  ২০১৪ থেকে ২০১৭ সাল পর্যন্ত, খান বাংলাদেশ টেলিকমিউনিকেশন রেগুলেটরি কমিশনের ভাইস-চেয়ারপারসন ছিলেন। তার শাসনামলে বাংলাদেশ টেলিযোগাযোগ নিয়ন্ত্রণ কমিশন অবৈধভাবে আমদানিকৃত মোবাইল ফোনের ব্যবহার বন্ধ করে।  বাংলাদেশ তরিকত ফেডারেশন নির্বাচন কমিশনের জন্য বাছাই কমিটিতে তার নাম প্রস্তাব করে। ২০২২ সালের ২৬ ফেব্রুয়ারি, খান নির্বাচন কমিশনার নিযুক্ত হন।  তিনি ০২ জানুয়ারী ২০০৫ থেকে ৩০ সেপ্টেম্বর ২০০৭ পর্যন্ত বাংলাদেশ ন্যাশনাল ক্যাডেট কর্পোরেশনের (বিএনসিসি) মহাপরিচালক (ডিজি) হিসাবেও দায়িত্ব পালন করেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ সেনাবাহিনীর ব্রিগেডিয়ার বিষয়শ্রেণী:জীবিত ব্যক্তি বিষয়শ্রেণী:বাংলাদেশের নির্বাচন কমিশনার
মাঝেরগ্রাম রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের বনগাঁ – রানাঘাট লাইনের একটি রেলওয়ে স্টেশন । এটি ভারতের পশ্চিমবঙ্গ রাজ্যের নদীয়া জেলার মাঝেরগ্রাম স্টেশন রোডে অবস্থিত।   অবস্থান  মাঝেরগ্রাম রেলওয়ে স্টেশন নদীয়া জেলার মাঝেরগ্রামে অবস্থিত। এই স্টেশন থেকে  পরবর্তী স্টেশন হল - গাংনাপুর রেলওয়ে স্টেশন এবং পূর্ববর্তী স্টেশন হল আকাইপুর রেলওয়ে স্টেশন   ইতিহাস  শিয়ালদহ থেকে রানাঘাট পর্যন্ত পূর্ববাংলা রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। ১৮৮২-৮৪ সালে বেঙ্গল সেন্ট্রাল রেলওয়ে কোম্পানি দুটি লাইন নির্মাণ করেছিল: দমদম থেকে খুলনা পর্যন্ত বনগাঁ হয়ে, এখন বাংলাদেশে রয়েছে এই লাইনের কিছু অংশ। শিয়ালদহ রানাঘাট রেলপথ ও শিয়ালদহ বনগাঁ রেলপথের মধ্যে সংযোগ ঘটাতে ১৮৮২-৮৪ সালে বেঙ্গল সেন্ট্রাল রেলওয়ে কোম্পানি  রাণাঘাট বনগাঁ রেলপথ নির্মাণ করে।  সিদ্ধ তান্ত্রিক কুমারনাথ মুখোপাধ্যায় (স্বামী ব্রহ্মানন্দ) ; কথাসাহিত্যিক বিভূতিভূষণ বন্দ্যোপাধ্যায়-এর অন্যতম প্রিয় বন্ধু, শোক কাব্য 'অশ্রু'-র কবি ভোলানাথ বন্দ্যোপাধ্যায়ের স্মৃতি আজও বহন করছে এই গ্রাম।   রেলপথ  মাঝেরগ্রাম রেলওয়ে স্টেশনটি নদীয়া জেলা ও উত্তর চব্বিশ পরগণা জেলার মধ্যে বিস্তৃত রাণাঘাট বনগাঁ রেলপথের মধ্যে অবস্থিত। এই রেলপথটি একক রেললাইন বা  রেল ট্র্যাক দ্বার গঠিত।   পরিকাঠাম   স্টেশনটির পরিকাঠাম ভূমিগত। এই স্টেশনে ২  টি প্ল্যাটফর্ম রয়েছে। মাঝেরগ্রাম রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।  মাঝেরগ্রাম রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ মাঝেরগ্রাম রেলওয়ে স্টেশনের রেলপথে বৈদ্যুতীক ট্রেন চলাচল করে।   রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বনগাঁ ও রানাঘাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।   প্রশাসন ও  নিরাপত্তার ব্যবস্থা  মাঝেরগ্রাম রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশনের কোড বা সংকেতিক নাম হল - এসটিবিবি। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র  বহিঃসংযোগ  বিষয়শ্রেণী:নদিয়া জেলার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
খোদা (, Xweda, Xuda) হল একটি ফার্সি শব্দ, যার দ্বারা আল্লাহ বা ঈশ্বরকে বোঝানো হয়।   উৎপত্তি  250px|thumb|left| নাস্তালিক লিপিতে লিখা খোদার বা খুদা শব্দটি   ইসলামী ব্যবহার  ইসলামের সময় থেকে শব্দটি আল্লাহকে ডাকতে ব্যবহৃত হয়ে আসছে। ইসলামের আল্লাহর আরবি নাম আল মালিক এর সমান্তরালে মালিক, মুনিব, রাজা, প্রভু বোঝাতে ব্যবহার হয়।  খোদা হাফেজ (অর্থ আল্লাহ্ আপনার রক্ষা কর্তা বা আল্লাহ্ আপনাকে রক্ষা করুন) শব্দগুচ্ছটি সাধারণভাবে ফার্সি, কুর্দি, পশতু ভাষায় বহুল ব্যবহৃত এবং দক্ষিণ এশিয়ার উর্দু ও বাংলা ভাষী মুসলমানদের মধ্যে বিশেষ করে ব্যবহৃত হয়। এছাড়া যদিও আরবি শব্দ আল্লাহ্ সবার নিকট সমানভাবে  প্রচলিত তারপরেও ধারণকৃত শব্দ হিসাবে খোদা উর্দু ও বাংলা ব্যবহৃত হয়ে আসছে। শব্দ ব্যবহার কিছু মুসলিম আলেম মূল ইসলামী আরবী শব্দ "আল্লাহ"  (ﷲ)-এর ব্যবহারকে অধিক উৎসাহিত করে থাকেন, যুক্তি হিসেবে তারা বলেন, "আল্লাহ" শব্দটি কুরআনে ব্যবহৃত হয়েছে, তাই শব্দটি বলার সময় প্রতি হরফে দশ নেকি করে ৪ হরফে মোট ৪০ নেকি সাওয়াব পাওয়া যাবে, যা খোদা বা অন্যান্য অ-কুরআনীয় প্রতিশব্দ উচ্চারণে পাওয়া যাবে না। কুরআনীয় শব্দ বলায় প্রতি হরফে দশ নেকির ক্ষেত্রে তারা ইসলামী নবী মুহাম্মদের (সা.) উক্ত হাদীসটি পেশ করেন,    আরও দেখুন   আল্লাহ্   তথ্যসূত্র   বিষয়শ্রেণী:ইসলামে আল্লাহর নাম বিষয়শ্রেণী:ঈশ্বর বিষয়শ্রেণী:ইসলামে ঈশ্বরের নাম
সরাইপালি ভারতের ছত্তিসগড় রাজ্যের মহাসমুন্দ জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৪৮ মিটার (৮১৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে সরাইপালি শহরের জনসংখ্যা হল ১৭,০৭৫ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে সরাইপালি এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর
আব্দুর রহমানেল মাছউদ (জন্ম: ১ জানুয়ারি ১৯৫৮) বাংলাদেশের একজন অবসরপ্রাপ্ত জেলা ও দায়রা জজ। বর্তমানে তিনি বাংলাদেশের নির্বাচন কমিশনার হিসেবে দায়িত্ব পালন করছেন।   প্রাথমিক জীবন ও শিক্ষা  মাছউদ ১৯৫৮ সালের ১ জানুয়ারি ঢাকা জেলার ধামরাই উপজেলার বড় জেঠাইল গ্রামে জন্মগ্রহণ করেন। তিনি ঢাকা বিশ্ববিদ্যালয় থেকে ১৯৭৭ সালে এলএলবি (অনার্স) এবং ১৯৭৮ সালে এলএলএম ডিগ্রি অর্জন করেন।   কর্মজীবন  আব্দুর রহমানেল মাছউদ ১৯৮৩ সালে মুন্সেফ (সহকারী জজ) হিসেবে সরকারি চাকরিতে যোগদান করেন। তিনি বাংলাদেশ সুপ্রিম কোর্টের হাইকোর্ট বিভাগে প্রথম সহকারী রেজিস্ট্রার এবং ডেপুটি রেজিস্ট্রার-১ হিসেবে কর্মরত ছিলেন। ২০০০ সালে তিনি জেলা জজ পদে পদোন্নতি লাভ করেন। পরবর্তীকালে তিনি ময়মনসিংহের নারী ও শিশু নির্যাতন দমন ট্রাইব্যুনালের বিচারক, দ্রুত বিচার ট্রাইব্যুনাল-৪, ঢাকা-এর বিচারক এবং চুয়াডাঙ্গা, রাজশাহী এবং কুমিল্লায় জেলা ও দায়রা জজ হিসেবে দায়িত্ব পালন করেন। এছাড়া তিনি প্রশাসনিক ট্রাইব্যুনাল-১, ঢাকা-এর সদস্য হিসেবেও কাজ করেছেন। ২০১৭ সালে তিনি সরকারি চাকরি থেকে অবসর গ্রহণ করেন। সরকারি চাকরি থেকে অবসর গ্রহণের পর তিনি বেসরকারি বিশ্ববিদ্যালয়ে খণ্ডকালীন শিক্ষক এবং জনতা ব্যাংক পিএলসি-এর প্রধান আইন কর্মকর্তা হিসেবে কর্মরত ছিলেন।  আব্দুর রহমানেল মাছউদ ২০২৪ সালের ২১ নভেম্বর বাংলাদেশের নির্বাচন কমিশনার হিসেবে নিয়োগ লাভ করেন এবং ২৪ নভেম্বর শপথ গ্রহণ করেন।   প্রকাশনা  তিনি নির্বাচন আইন, দুর্নীতি দমন আইন, ভূমি আইন এবং ফৌজদারি কার্যবিধি-সহ আইনের বিভিন্ন বিষয়ে ১৮টি গ্রন্থের রচয়িতা।   তথ্যসূত্র    বহিঃসংযোগ     বিষয়শ্রেণী:বাংলাদেশী বিচারক বিষয়শ্রেণী:জীবিত ব্যক্তি বিষয়শ্রেণী:১৯৫৮-এ জন্ম বিষয়শ্রেণী:ঢাকা জেলার ব্যক্তি বিষয়শ্রেণী:বাংলাদেশের নির্বাচন কমিশনার বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
কাঠ ব্যবহার করে বা খোদাই করে কোন কিছু তৈরি করার প্রক্রিয়াকে কাঠের কাজ বা দারু শিল্প বলা হয় । যারা কাঠের কাজ করে তাদের বলা হয় ছুঁতার বা কাঠ মিস্ত্রি। ডান|থাম্ব|শিল্পীরা কাঠের কাঠামো ব্যবহার করে সূক্ষ্ম ভাস্কর্য তৈরি করতে পারেন।   ইতিহাস  থাম্ব|প্রাচীন মিশরীয় কাঠের কাজ মানব সভ্যতার শুরু থেকেই যেসব উপকরণ ব্যবহার করা হয়েছে তার মধ্যে কাঠ বা কাষ্ঠ অন্যতম । এ রকম অন্যান্য উপকরণের মধ্যে রয়েছে মাটি, পাথর এবং বিভিন্ন প্রাণীর হাড়, চামড়া ইত্যাদি । নিয়ান্ডারথাল মানবদের ব্যবহৃত পাথরের যন্ত্রপাতি পরীক্ষা করে জানা গেছে নিয়ান্ডারথালেরা কাঠের কাজ জানত । মানব সভ্যতার অগ্রগতি কাঠের কাজের দক্ষতার বা দারু শিল্পের সাথে ঘনিষ্ট ভাবে জড়িত ।   কাষ্ঠনির্মিত বিবিধ সামগ্রী  সর্বপ্রাচীন কাঠের যন্ত্র ছিল লাঠি । এর পরেই আসে বর্শা এবং অন্যান্য শিকারের যন্ত্রপাতি । নব্য প্রস্তর যুগ থেকেই কাঠ খোদাই করে তৈরি পাত্রের ব্যবহার শুরু হয়।   দারুশিল্পে ব্যবহৃত যন্ত্রপাতি  কাঠমিস্ত্রিদের প্রয়োজনীয় যন্ত্রপাতি হল কাঠ কাটার করাত, মসৃণ করার যন্ত্র রাঁদা, ফুটো করার যন্ত্র ড্রিল বা বর্মা, বাটালি, হাতুড়ি ইত্যাদি। এছাড়াও আরও অনেক ছোটো-বড়ো যন্ত্র তারা ব্যবহার করে খোদাইয়ের জন্য।   তথ্যসূত্র             বিষয়শ্রেণী:পেশা বিষয়শ্রেণী:কারুশিল্প বিষয়শ্রেণী:শিল্প প্রক্রিয়া
ইমতিয়াজ মাহমুদ একজন প্রখ্যাত বাংলাদেশী বাঙালি কবি, যিনি বাংলাদেশ সিভিল সার্ভিসের প্রশাসন ক্যাডারের কর্মকর্তা হিসেবেও দায়িত্ব পালন করছেন।  বর্তমানে ইমতিয়াজ বাংলা ভাষার একজন বড় কবি হিসেবে প্রতিষ্ঠিত, যিনি বাংলাদেশ এবং পশ্চিমবঙ্গ দুই স্থানেই সমানভাবে জনপ্রিয়। তার মতাদর্শ, ভাষার ব্যবহার ও উপমার দক্ষতা এবং প্রচলিত ধ্যানধারণার চমৎকার ব্যতিক্রমী উপস্থাপনা তাকে সমকালীন বাংলা সাহিত্যে ঈর্ষণীয় উচ্চতায় পৌঁছে দিয়েছে। তার লেখালেখি সাম্প্রতিক (জুলাই বিপ্লব ২০২৪) ছাত্র নেতৃত্বাধীন আন্দোলনে গভীরভাবে অনুপ্রেরণা জুগিয়েছিল, যা হাসিনা সরকারকে বাংলাদেশ থেকে অপসারণ করে।   প্রাথমিক জীবন  ২০০৬ সালে ইমতিয়াজ বাংলাদেশ সিভিল সার্ভিসে যোগ দেন।   সাহিত্যিক ধারা ও কর্ম  গত শতকের শেষ দুই দশকে আধুনিক বাংলা কবিতার বৈচিত্র্য উল্লেখযোগ্যভাবে বৃদ্ধি পেয়েছে। আর এই বিশ্বাসের অন্যতম সেরা উদাহরণ সম্ভবত ইমতিয়াজ মাহমুদ। বাংলা অঞ্চলের (বিশেষ করে ১৯৪৭ সালের বিভাজনের পর) সামাজিক-অর্থনৈতিক, প্রযুক্তিগত, সাংস্কৃতিক ও রাজনৈতিক পরিবেশের পরিবর্তন বাংলা সাহিত্যকে রবীন্দ্রনাথ ঠাকুর এবং তার যুগের ক্লাসিক লেখকদের সাহিত্য থেকে অনেকটাই আলাদা করে তুলেছে।  কবিদের ব্যক্তিগত চরিত্র ও সাহিত্যিক চরিত্রের মাঝে প্রায়ই পার্থক্য দেখা যায়, কিন্তু ইমতিয়াজের প্রবণতা ভিন্ন। সমালোচকরা মনে করেন, তিনি জনসমক্ষে অংশগ্রহণের পরিবর্তে নিজের ভেতরেই আবিষ্ট থাকতে পছন্দ করেন এবং তার লেখায় এ বিষয়টি তিনি প্রাণবন্তভাবে উপস্থাপন করেন।   পুরস্কার  ইমতিয়াজ তার অসাধারণ সাহিত্যকর্ম "পেন্টাকল(২০১৫) জন্য ২০১৬ সালে সুনীল গঙ্গোপাধ্যায় স্মৃতি কৃত্তিবাস সাহিত্য পুরস্কারে ভূষিত হন।   শারীরিক অবস্থা  ইমতিয়াজ মাহমুদ ২০২২ সালের মার্চ মাসে থাইরয়েড ক্যান্সারে আক্রান্ত হন। তিনি চেন্নাই, ভারত থেকে চিকিৎসা গ্রহণ করেন, যেখানে সফল অস্ত্রোপচার ও পরবর্তী চিকিৎসা সম্পন্ন হয়।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী কবি বিষয়শ্রেণী:বাঙালি পুরুষ কবি
কুহেলি ১৯৭১ খ্রিষ্টাব্দে মুক্তিপ্রাপ্ত একটি ভারতীয় বাংলা রহস্য চলচ্চিত্র। ছবিটি পরিচালনা করেছিলেন তরুণ মজুমদার অভিমন্যু ছদ্মনামে।   অভিনয়   বিশ্বজিৎ চ্যাটার্জী  সন্ধ্যা রায়  সুমিতা সান্যাল  অজিতেশ বন্দ্যোপাধ্যায়  সত্য বন্দ্যোপাধ্যায়  রবি ঘোষ  শেখর চট্টোপাধ্যায়  ছায়া দেবী  উৎপল দত্ত  দেবশ্রী রায় (শিশুশিল্পী)   কাহিনী  পাহাড় জঙ্গলে ঘেরা শহর নিঝুমগড়ে আসেন সেবা মিত্র (সুমিতা সান্যাল)। সেখানকার রায়কুঠির মালিক শঙ্কর রায়ের (বিশ্বজিৎ চট্টোপাধ্যায়)র একমাত্র শিশুকন্যা রেণু (দেবশ্রী রায়)র গভর্নেসের দায়িত্ব নিয়ে। গোটা রায়কুঠি বাড়িটা আলো আঁধারি রহস্যে ভরা। তিনি আস্তে আস্তে বুঝতে পারেন গুপ্ত অতীত লুকিয়ে আছে ঘটতে থাকা রহস্যের পেছনেই। বহু আগে ঘটে যাওয়া দুটি খুনের ইতিহাস জানতে পারলে রহস্যের উন্মোচন হবে। চাকর লক্ষণের (রবি ঘোষ) কাছ থেকে তিনি শোনেন বাড়িটি প্রায় ভুতুড়ে ও হানাবাড়ির কুখ্যাতি পেয়েছে স্থানীয় লোকের কাছে। বাড়ির বৃদ্ধা পরিচারিকা মানদা দি (ছায়া দেবী)র কাছে নিয়মিত আসে ও আশ্রয় চায় গৃহকর্তা শঙ্করের জেঠতুতো ভাই সত্যভূষন। সত্যভূষন (অজিতেশ বন্দ্যোপাধ্যায়) তার চরিত্র ও উচ্ছৃঙ্খলতার জন্যে সম্পত্তি হতে বঞ্চিত। সে ক্রমাগত প্রতিশোধ নেওয়ার চেষ্টা করে শঙ্করের ওপর। অন্যদিকে আছেন পারিবারিক বন্ধু ও শুভাকাঙ্ক্ষী ডক্টর চৌধুরী (সত্য বন্দ্যোপাধ্যায়) যিনি বহুকাল থেকে এই পরিবারের সাথে যুক্ত, শঙ্কর ও অপর্না (সন্ধ্যা রায়) র বিবাহ তিনিই দিয়েছেন। তার উদ্দেশ্যই বা কি? সাহসী সেবা একা একাই তদন্ত শুরু করেন ও জানতে পারেন শঙ্করের স্ত্রী অপর্নাকে রহস্যজনকভাবে হত্যা করা হয় এবং শঙ্কর নিজেও অভিযুক্ত হয়েছিল এই হত্যায়। একইদিনে তাদের ড্রাইভারকেও কে বা কারা গুলি করে খুন করে। বেকসুর খালাস পেলেও শঙ্কর অনুতাপে নিয়মিত দগ্ধ হয়। পার্শ্ববর্তী জঙ্গলে রোজ রাত্রে অপর্নার মতোই দেখতে এক মহিলা গান গেয়ে হেঁটে বেড়ান। পুরো ব্যাপারটি গভীর এবং সম্পত্তি হাতানোর পুরোনো চক্রান্তের অংশ তা বুঝতে পারেন সেবা। পুলিশের সাহায্যে আসল অপরাধী ধরা পড়ে শেষ দৃশ্যে।   তথ্যসূত্র      বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:১৯৭১-এর চলচ্চিত্র বিষয়শ্রেণী:রহস্য চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:ভারতীয় গোয়েন্দা চলচ্চিত্র বিষয়শ্রেণী:ভারতীয় অপরাধ থ্রিলার চলচ্চিত্র
thumb|right|চার্লস স্যান্ডার্স পেয়ার্স চার্লস স্যান্ডার্স পেয়ার্স (ইংরেজি: Charles Sanders Peirce) (সেপ্টেম্বর ১০, ১৮৩৯ – এপ্রিল ১৯, ১৯১৪) বিবিধ বিদ্যায় পারদর্শী মার্কিন পদার্থবিজ্ঞানী ও দার্শনিক। তিনি ক্যামব্রিজ, ম্যাসাচুসেটস-এ জন্ম নেন। যদিও তিনি রসায়নবিদ হিসেবে শিক্ষালাভ করেন ও বিজ্ঞানী হিসেবে প্রায় ৩০ বছর চাকরি করেন, বর্তমানকালে তার মূল পরিচিতি ঘটেছে যুক্তিবিজ্ঞান, গণিত, দর্শন ও সংকেতবিজ্ঞানে অবদান রাখার কারণে। দার্শনিক পল ওয়াইজ ১৯৩৪ সালে পেয়ার্স সম্বন্ধে Dictionary of American Biography-তে লেখেন যে পেয়ার্স ছিলেন "the most original and versatile of American philosophers and America's greatest logician", অর্থাৎ "মার্কিন দার্শনিকদের মধ্যে সবচেয়ে মৌলিক ও বহুমুখী এবং আমেরিকার সর্বশ্রেষ্ঠ যুক্তিবিজ্ঞানী"।পেয়ার্স নিগ্রোদের রাজনৈতিক অধিকার সম্পর্কে বলেছিলেন,"all man are equal in their political rights,negroes are man.therefore,negroes are equal in political rights to whites"  বিষয়শ্রেণী:১৮৩৯-এ জন্ম বিষয়শ্রেণী:১৯১৪-এ মৃত্যু বিষয়শ্রেণী:১৯শ শতাব্দীর মার্কিন গণিতবিদ বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:চার্লস স্যান্ডার্স পার্স বিষয়শ্রেণী:১৯শ শতাব্দীর মার্কিন দার্শনিক বিষয়শ্রেণী:২০শ শতাব্দীর মার্কিন গণিতবিদ বিষয়শ্রেণী:২০শ শতাব্দীর মার্কিন দার্শনিক বিষয়শ্রেণী:মার্কিন পরিসংখ্যানবিদ বিষয়শ্রেণী:বিশ্লেষক দার্শনিক বিষয়শ্রেণী:ভাববাদী বিষয়শ্রেণী:জনস হপকিন্স বিশ্ববিদ্যালয়ের শিক্ষক বিষয়শ্রেণী:যুক্তিবিজ্ঞানী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:শিক্ষার দার্শনিক বিষয়শ্রেণী:ভাষার দার্শনিক বিষয়শ্রেণী:বিজ্ঞানের দার্শনিক
ডিফু (Pron:ˈdɪfu:) () হচ্ছে ভারতের অসমের কার্বি আংলং জেলার সদরদপ্তর। ডিমাছা ভাষায় ডিফুর শাব্দিক অর্থ হচ্ছে "সাদা জল "। মধ্যযুগে ডিমাছা রাজত্বে এটি গুরুত্বপূর্ণ নগর ছিল। পাশের শহরগুলোর লোকের জন্য এই ছোট শহরটি একটি পাহাড়ি পর্যটন স্টেশন।  ভূগোল thumb|200px|ডিফু পাহাড়ের দৃশ্য ডিফু অবস্থিত  অক্ষাংশ ও দ্রাঘিমাংশে।Falling Rain Genomics, Inc - Diphu এই স্থান সমুদ্র সমতল গড় ১৮৬ মিটার (৬১০ ফুট) উচ্চতায় অবস্থিত।  আরো দেখুন  ডিফু পাস  তথ্যসূত্র  বিষয়শ্রেণী:কার্বি আংলং জেলার শহর বিষয়শ্রেণী:আসামের শহর ও নগর বিষয়শ্রেণী:কার্বি আংলং জেলা বিষয়শ্রেণী:অসম্পূর্ণ শহর নিবন্ধ
আন্তর্জাতিক শিক্ষার্থী দিবস প্রতি বছর ১৭ নভেম্বর তারিখে পালিত হয়। সারা বিশ্বব্যাপী বিভিন্ন বিশ্ববিদ্যালয়ে অধ্যয়নরত ভিনদেশি শিক্ষার্থীদের সংস্কৃতি ও কর্মতত্পরতা বৈশ্বিক পর্যায়ে তুলে ধরার প্রচেষ্টা হিসেবে এই দিবসটি উদ্‌যাপন করা হয়ে থাকে।   ইতিহাস  ১৯৩৯ সালের নভেম্বরের মাঝামাঝি সময়ে চেকোস্লোভাকিয়ায় জার্মানরা আগ্রাসন চালালে এর বিপরীতে শিক্ষার্থীরা প্রতিবাদ করে ও স্বাধীন চেকোশ্লাভাকিয়া প্রজাতন্ত্রের দাবিতে বিক্ষোভ আন্দোলন করতে থাকে। এক পর্যায়ে শিক্ষার্থিদের উপর দমন-পীড়ন চালানো হলে এর স্মারক হিসাবে এই দিবসটি পালিত হয়।   লক্ষ্য ও উদ্দেশ্য  ১৭ই নভেম্বরের উদ্দেশ্য হল বিশ্বের শিক্ষার্থীদের প্রতিবাদী চেতনার স্বীকৃতির পক্ষে থাকার জন্য।   আরও দেখুন    বিশ্ব শিক্ষক দিবস।   তথ্যসূত্র   বিষয়শ্রেণী:জাতিসংঘের দিবস বিষয়শ্রেণী:নভেম্বর উদ্‌যাপন বিষয়শ্রেণী:নাগরিক সচেতনতা দিবস বিষয়শ্রেণী:অনানুষ্ঠানিক উদ্‌যাপন বিষয়শ্রেণী:ছাত্র সংস্কৃতি
থেসালোনিকা, সালোনিকি বা সালোনিকা নামেও পরিচিত  থেসালোনিকি শহরটি মহানগর অঞ্চলে ১ মিলিয়নেরও বেশি বাসিন্দার সাথে গ্রিসের দ্বিতীয় বৃহত্তম শহর এবং ম্যাসেডোনিয়ার ভৌগোলিক অঞ্চলের রাজধানী, মধ্য ম্যাসেডোনিয়ার প্রশাসনিক অঞ্চল এবং ম্যাসেডোনিয়া ও থ্রেসের বিকেন্দ্রীভূত প্রশাসন। এটি গ্রীক ভাষায় η Συμπρωτεύουσα নামে পরিচিত, যা আক্ষরিক অর্থে "সহ-রাজধানী", কনস্টান্টিনোপলের পাশাপাশি পূর্ব রোমান (বাইজেন্টাইন) সাম্রাজ্যের Συμβασιλεύουσα বা "সহ-শাসনকারী" শহর হিসাবে এটির ঐতিহাসিক অবস্থানের একটি উল্লেখ।  থেসালোনিকি এজিয়ান সাগরের উত্তর-পশ্চিম কোণে থেরমাইকোস উপসাগরে অবস্থিত। এটি পশ্চিমে অক্ষ ব-দ্বীপ দ্বারা আবদ্ধ। ২০১১ সালের হিসাবে ঐতিহাসিক কেন্দ্র থেসালোনিকি পৌরসভার জনসংখ্যা ৩,২৫,১৮২ জন, থেসালোনিকি নগর এলাকার জনসংখ্যা ৮,২৪,৬৭৬ জন এবং থেসালোনিকি মহানগর অঞ্চলের জনসংখ্যা ১০,৩০,৩8৮ জন। এটি গ্রিসের দ্বিতীয় বৃহত্তম অর্থনৈতিক, শিল্প, বাণিজ্যিক ও রাজনৈতিক কেন্দ্র; শহরটি বিশেষত থেসালোনিকি বন্দরের কারণে গ্রিস ও দক্ষিণ-পূর্ব ইউরোপের জন্য একটি বিশেষ পরিবহনের কেন্দ্র। শহরটি উৎসব, অনুষ্ঠান ও সাধারণভাবে স্পন্দিত সাংস্কৃতিক জীবনের জন্য বিখ্যাত এবং এটি গ্রিসের সাংস্কৃতিক রাজধানী হিসাবে বিবেচিত হয়। থেসালোনিকি আন্তর্জাতিক মেলা ও থেসালোনিকি আন্তর্জাতিক চলচ্চিত্র উৎসবের মতো অনুষ্ঠানগুলি প্রতিবছর অনুষ্ঠিত হয় এবং এই শহরে গ্রীক প্রবাসীদের বৃহত্তম দ্বি-বার্ষিক সভা অনুষ্ঠিত হয়। থেসালোনিকি ২০১৪ সালের জন্য ইউরোপীয় যুব রাজধানী হিসাবে বিবেচিত হয়।  থেসালোনিকি শহরটি খ্রিস্টপূর্ব ৩১৫ খ্রিস্টাব্দে ম্যাসিডোনের ক্যাসান্দার দ্বারা প্রতিষ্ঠিত হয় এবং তাঁর স্ত্রী, তথা ম্যাসিডোনের দ্বিতীয় ফিলিপের কন্যা ও আলেকজান্ডারের বোন থেসালোনিকির নামে নামকরণ করেন। রোমান যুগে একটি গুরুত্বপূর্ণ মহানগর, থেসালোনিকি ছিল বাইজেন্টাইন সাম্রাজ্যের দ্বিতীয় বৃহত্তম ও ধনী শহর। এটি ১৪৩০ সালে অটোমানরা দখল করে এবং তুর্কি শাসনের প্রায় পাঁচ শতাব্দীর সময় এটি একটি গুরুত্বপূর্ণ সমুদ্রবন্দর ও বহু-জাতিগত মহানগরী হিসাবে গঠিত হয়। এটি ১৯২১ সালের ৮ নভেম্বর অটোমান সাম্রাজ্য থেকে গ্রিসের অধীনে চলে যায়। শহরটিতে ইউনেস্কোর বিশ্ব ঐতিহ্যবাহী স্থান থেলসালোনিকির প্যালিওক্রিশিয়ান ও বাইজেন্টাইন স্মৃতিসৌধ সহ বেশ কয়েকটি রোমান, অটোমান ও সেফার্ডিক ইহুদি কাঠামো সহ অসংখ্য উল্লেখযোগ্য বাইজেন্টাইন স্মৃতিসৌধ রয়েছে। অ্যারিস্টটল বিশ্ববিদ্যালয়টি শহরের প্রধান বিশ্ববিদ্যালয়, এটি গ্রীস ও বাল্কানদের মধ্যেও বৃহত্তম বিশ্ববিদ্যালয়।  থেসালোনিকি গ্রিসের একটি জনপ্রিয় পর্যটন কেন্দ্র। ন্যাশনাল জিওগ্রাফিক ম্যাগাজিন ২০১৩ সালে থিসালোনিকি শহরকে বিশ্বব্যাপী শীর্ষস্থানীয় পর্যটন কেন্দ্রগুলিতে অন্তর্ভুক্ত করে, যখন ফিনান্সিয়াল টাইমসের এফডিআই ম্যাগাজিন (বিদেশী প্রত্যক্ষ বিনিয়োগ) ২০১৪ সালে থিসালোনিকিকে মানব রাজধানী ও জীবনযাত্রার জন্য ভবিষ্যতের সেরা মাঝারি আকারের ইউরোপীয় শহর হিসাবে ঘোষণা করে। কেন্দ্রীয় থিসালোনিকি পথ আলোকচিত্ৰকরদের মধ্যে স্ট্রিট ফটোগ্রাফির জন্য গ্রিসের সর্বাধিক জনপ্রিয় গন্তব্য হিসাবেও বিবেচিত হয়।Thessaloniki Street Photography  তথ্যসূত্র  বহিঃসংযোগ  বিষয়শ্রেণী:গ্রিসের বিশ্ব ঐতিহ্যবাহী স্থান বিষয়শ্রেণী:থেসালোনিকি বিষয়শ্রেণী:গ্রিসের শহর বিষয়শ্রেণী:গ্রিক আঞ্চলিক রাজধানী বিষয়শ্রেণী:ঐতিহাসিক ইহুদি সম্প্রদায় বিষয়শ্রেণী:নূতন নিয়মের নগর বিষয়শ্রেণী:গ্রিসের জনবহুল উপকূলীয় স্থান বিষয়শ্রেণী:খ্রিস্টপূর্ব ৪র্থ শতাব্দীতে প্রতিষ্ঠিত জনবহুল স্থান
বিন্দিয়া গোস্বামী (জন্মঃ ১৯৫৬) ভারতের বলিউড চলচ্চিত্র শিল্পের একজন অভিনেত্রী ছিলেন। বিন্দিয়া সত্তরের দশক এবং আশির দশকে অভিনয় করার পর অভিনয় ছেড়ে দেন। কর্মজীবন thumb|left|190px|যৌবনকালে বিন্দিয়া অভিনেত্রী হেমা মালিনীর মাতা বিন্দিয়াকে একটি অনুষ্ঠানে দেখতে পেয়ে তাকে চলচ্চিত্রে অভিনয়ের প্রস্তাব দেন এবং বিন্দিয়া রাজী হয়ে যান। হেমা মালিনীর মাতা বিভিন্ন প্রযোজক-পরিচালকের সঙ্গে বিন্দিয়াকে পরিচয় করিয়ে দিয়েছিলেন। বিন্দিয়া জীবন জ্যোতি (১৯৭৬) চলচ্চিত্রে বিজয় অরোরার বিপরীতে কাজ করার সুযোগ পেয়ে যান, এটিই ছিলো বিন্দিয়া অভিনীত প্রথম চলচ্চিত্র। বিজয় অরোরা যিনি ১৯৭৩ সালের হিট চলচ্চিত্র ইয়াদোঁ কি বারাত এ অভিনয় করেছিলেন জীবন জ্যোতি তে তেমন একটা ভালো অভিনয় করে দেখাতে পারেননি, তাছাড়া বিজয়কে ওভাবে ভারতের মানুষ চিনতো ও না। চলচ্চিত্রটি ফ্লপ হয় এবং বিন্দিয়া ও পরিচিতি পেতে সক্ষম হননি। বিন্দিয়া এরপর বাসু চ্যাটার্জী পরিচালিত খাট্টা মিঠা (১৯৭৭) এবং প্রেম বিবাহ (১৯৭৯) চলচ্চিত্রে অভিনয় করেন, খাট্টা মিঠাতে বিন্দিয়া অশোক কুমার এবং রাকেশ রোশন এর সঙ্গে অভিনয় করার সুযোগ পেয়েছিলেন এবং প্রেম বিবাহতে মিঠুন চক্রবর্তী ছিলেন, দুটি চলচ্চিত্রই বক্স অফিস ফ্লপ ছিলো। ঋষিকেশ মুখোপাধ্যায় পরিচালিত গোলমাল (১৯৭৯) চলচ্চিত্রে অমল পালেকরের সঙ্গে অভিনয় করে বিন্দিয়া মোটামুটি পরিচিতি পেয়ে গিয়েছিলেন, চলচ্চিত্রটি হিট ও হয়েছিলো।Looking after my family is a full-time job: Bindiya Goswami. dailyexcelsior.com ১৯৮০ সালের হিট চলচ্চিত্র শান এ বিন্দিয়া শশী কাপুরের নায়িকা হিসেবে ছিলেন।  ব্যক্তিগত জীবন বিন্দিয়ার জন্ম রাজস্থানে হয়েছিলো, তার বাবা একজন তামিল হিন্দু ছিলেন এবং মা ছিলেন হিন্দিভাষী খৃষ্টান। বিন্দিয়া অভিনেতা বিনোদ মেহরাকে বিয়ে করেছিলেন তবে বিয়ের চার বছরের মাথায় তাদের বিচ্ছেদ হয়। ১৯৮৫ সালে বিন্দিয়া চলচ্চিত্রে অভিনয় ছেড়ে দিয়ে পরিচালক জে পি দত্তকে বিয়ে করেন। তথ্যসূত্র  বহিঃসংযোগ  বিষয়শ্রেণী:ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:১৯৫৬-এ জন্ম বিষয়শ্রেণী:ভারতীয় নারী বেশভূষাশৈলী নকশাবিদ বিষয়শ্রেণী:জীবিত ব্যক্তি বিষয়শ্রেণী:ভারতীয় পোশাক পরিকল্পনাকারী বিষয়শ্রেণী:২০শ শতাব্দীর ভারতীয় নকশাকার বিষয়শ্রেণী:রাজস্থানের অভিনেত্রী
জাগো পার্টি একটি ভারতীয় রাজনৈতিক দল । এটি আগস্ট ২০০৭ সালে একটি অরাজনৈতিক ভারতীয়দের দ্বারা প্রতিষ্ঠিত হয়েছিল এবং ২০০৮ সালের জানুয়ারিতে ভারতের নির্বাচন কমিশনে নিবন্ধিত হয়েছিল।Registration Letter From Election Commission   ২০০৮ রাজস্থান বিধানসভা নির্বাচন  জাগো পার্টি ২০০৮ সালে রাজস্থানের বিধানসভা নির্বাচনে ২৬টি আসনে প্রতিদ্বন্দ্বিতা করেছিল, যদিও কোনো প্রার্থী নির্বাচনে জয়ী হয়নি। জাগো পার্টি ভারতীয় জনতা পার্টি (বিজেপি), ভারতীয় জাতীয় কংগ্রেস এবং এসপি ব্যতীত ২৬টি আসনে প্রতিদ্বন্দ্বিতা করে বেশিরভাগ ছোট দলগুলির চেয়ে এগিয়ে ছিল। জাগো পার্টি দুটি আসনে বহুজন সমাজ পার্টির (বিএসপি) চেয়ে এগিয়ে ছিল এবং সমস্ত রাজনৈতিক দলের মধ্যে চতুর্থ ছিল।  জাগো পার্টি ২০১৩ সালে রাজস্থান বিধানসভা এবং ২০১৪ সালে লোকসভা নির্বাচনে প্রতিদ্বন্দ্বিতা করেছিল।   তথ্যসূত্র   বিষয়শ্রেণী:২০০৭-এ প্রতিষ্ঠিত রাজনৈতিক দল বিষয়শ্রেণী:২০০৭-এ ভারতে প্রতিষ্ঠিত বিষয়শ্রেণী:ভারতের রাজনৈতিক দল
থিওডর হেনরিখ বোভেরি (১২ অক্টোবর ১৮৬২ - ১৫ অক্টোবর ১৯১৫) ছিলেন একজন জার্মান প্রাণিবিজ্ঞানী, তুলনামূলক শরীরবিদ্যা এবং আধুনিক কোষ জীববিজ্ঞানের সহ-প্রতিষ্ঠাতা।  তিনি ক্যান্সার সৃষ্টির কোষীয় প্রক্রিয়া সম্পর্কিত প্রথম অনুমানের জন্য এবং নেমাটোডে ক্রোমাটিন হ্রাস বর্ণনা করার জন্য উল্লেখযোগ্য ছিলেন।  বোভেরির বিয়ে হয়েছিল মার্কিন জীববিজ্ঞানী মার্সেলা ও'গ্রাডি (১৮৬৩–১৯৫০) এর সাথে।  তাদের মেয়ে মার্গ্রেট বোভেরি (১৯০০-১৯৭৫) যুদ্ধ-পরবর্তী অন্যতম সেরা জার্মান সাংবাদিকদের একজন হয়ে ওঠেন। . Extract published in    কাজ  অপটিক্যাল মাইক্রোস্কোপ ব্যবহার করে বোভারি প্রাণী ডিম্ব কোষ নিষেকের সাথে জড়িত প্রক্রিয়াগুলি পরীক্ষা করেন; তাঁর প্রিয় গবেষণামূলক বিষয় ছিল নেমোটোড প্যারাস্কারিস এবং সামুদ্রিক আর্চিন।  বোভারির সামুদ্রিক আর্চিনগুলির সাথে কাজ প্রমাণ করেছিল যে, সঠিকভাবে ভ্রূণের বিকাশের জন্য সমস্ত ক্রোমোজোম উপস্থিত থাকা প্রয়োজন।  এই আবিষ্কারটি বোভেরি-সাটন ক্রোমোজোম তত্ত্বের একটি গুরুত্বপূর্ণ অঙ্গ ছিল।  তিনি ১৮৮৮ সালে প্রাণী কোষে মাইটোসিসের সময় স্পিন্ডল গঠনের জন্য সেন্ট্রোসোমের গুরুত্ব আবিষ্কার করেন। যাকে তিনি কোষ বিভাজনের বিশেষ অঙ্গ হিসাবে বর্ণনা করেন।  বোভারি নেমাটোডের প্যারাসারিসের ভ্রূণের বিকাশের সময় ক্রোমাটিন হ্রাসের ঘটনাও আবিষ্কার করেছিলেন।   কার্ল রাবলসের জ্ঞান যে কোষীয় বিভাজনের সময় কোষের নিউক্লিয়াসে ক্রোমোসোমের উপস্থিতি রয়েছে- কেন্দ্র করে, তিনি ক্রোমোজোম স্বতন্ত্রতার ধারণাটি বিকাশ করেছিলেন, অর্থাত ক্রোমোজোমগুলি ইন্টারফেজের সময় তাদের স্বতন্ত্রতা ধরে রাখে।  সমুদ্রের অর্চিনের ডিমের উপর দীর্ঘ পরীক্ষার মাধ্যমে তিনি প্রমাণ করতে সক্ষম হন যে, বিভিন্ন ক্রোমোসোমে বিভিন্ন জেনেটিক বিন্যাস রয়েছে।   তিনি ১৯০২ সালেও যুক্তি দিয়েছিলেন যে, ক্যান্সারযুক্ত টিউমার একটি একক কোষ থেকে শুরু হয় যার ক্রোমোজোমের বিন্যাস পাকিয়ে যায়, ফলে কোষগুলি অনিয়ন্ত্রিতভাবে বিভক্ত হয়।  তিনি প্রস্তাব করেছিলেন কার্সিনোজেনেসিস বিকিরণ, শারীরিক বা রাসায়নিক ক্ষতিগ্রস্ত হবার দরুন বা মাইক্রোস্কোপিক প্যাথোজেন দ্বারা ক্ষতিকারক মাইটোজ এবং অনিয়ন্ত্রিত বৃদ্ধির ফল।  তার ধারণা প্রাথমিকভাবে পেশাদার চিকিৎসকরা প্রত্যাখ্যান করেছিল; ১৯১৫ সালে থমাস হান্ট মরগানের মতো গবেষকরা প্রমাণ করেছিলেন যে বোভারি সঠিক ছিলেন।   বোভারি অ্যাম্ফিয়ক্সাস (সিফালোকর্ডাটা) -এর কিডনির কাঠামোর বর্ণনাও দিয়েছিলেন।    তথ্যসূত্র    আরও পড়া   জেন, ওপেনহেইমার (১৯৭০–১৯৮০). "বোভারি, থিওডোর". বৈজ্ঞানিক জীবনী অভিধান. 2. নিউ ইয়র্ক: চার্লস স্ক্রিবনার সন্স. পৃষ্ঠা. ৩৬১–৩৬৫. ISBN 978-0-684-10114-9.   বহিঃসংযোগ   ফ্রিটজ বাল্টজার (১৯6767), থিওডর বোভেরির সংক্ষিপ্তসার: এক মহান জীববিজ্ঞানীর জীবন, 1862-115। ক্যালিফোর্নিয়া প্রেস বিশ্ববিদ্যালয়, বার্কলে; পিপি 85-97।  মার্কাস এংস্টলার এবং উলরিচ শায়ার, থিউডর বোভেরি রিসোর্সস এবং ভার্জবার্গের ভার্চুয়াল লাইব্রেরি  পিটার ওলবার্ট, থিওডর বোভেরি (১৮৬২-১৯১৫)  বিষয়শ্রেণী:১৮৬২-এ জন্ম বিষয়শ্রেণী:১৯১৫-এ মৃত্যু বিষয়শ্রেণী:জার্মান জীববিজ্ঞানী বিষয়শ্রেণী:জার্মান রোমান ক্যাথলিক
নর্মদা কর (১৮৯৩-১৯৮০), একজন ভারতীয় সম্পাদক, লেখক এবং ওডিশা থেকে কলাবিদ্যায় স্নাতক পরীক্ষায় উত্তীর্ণ প্রথম মহিলা ছিলেন।    জীবনের প্রথমার্ধ  নর্মদাদেবী ১৮৯৩ সালের ১২ই অক্টোবর ভারতের কটকে স্বাধীনতা সংগ্রামী, সমাজকর্মী এবং উৎকল সাহিত্যের প্রতিষ্ঠাতা বিশ্বনাথ করের সন্তান রূপে জন্মগ্রহণ করেন। কলকাতা বিশ্ববিদ্যালয় থেকে প্রবেশিকা পরীক্ষায় উত্তীর্ণ হওয়ার পর তিনি ঐতিহাসিক বেথুন কলেজে যোগদান করেন, ১৯১৪ সালে স্নাতক সম্পন্ন করেন এবং ওড়িশার প্রথম মহিলা স্নাতক হন।  ১৬ বছর বয়সে তিনি একজন বাঙালি আইনজীবী জিতেন্দ্র বিশ্বাসের সাথে বিবাহবন্ধনে আবদ্ধ হন।    মৃত্যু  ১৯৮০ সালের ১৩ই অক্টোবর কর ভারতের কলকাতায় তার বাড়িতে মারা যান।    তথ্যসূত্র     বিষয়শ্রেণী:১৯৮০-এ মৃত্যু বিষয়শ্রেণী:১৮৯৩-এ জন্ম বিষয়শ্রেণী:ওড়িশার ব্যক্তি